Tanganjika

Tanganjika var ríki í Austur-Afríku innan Breska samveldisins, og hét í höfuðið á Tanganjikavatni sem myndaði vesturlandamæri þess. Það var hluti af nýlendunni Þýsku Austur-Afríku þar til Bretar lögðu hana undir sig í Fyrri heimsstyrjöldinni. Þeir stýrðu svo landinu þar til það fékk sjálfstæði 9. desember 1961. Árið 1964 sameinaðist það Sansibar í ríkinu Tansaníu. Nafnið Tansanía er myndað úr fyrstu stöfum nafnanna Tanganjika og Sansibar.

Fyrsti forseti ríkisins var Julius Nyerere frá árinu 1962-1964.  Hann var forsætisráðherra frá 1961-1962 en þá var Elísabet 2. þjóðhöfðingi landsins.

Flokkur:Saga Tansaníu
Flokkur:Breskar nýlendur
Flokkur:Þýska Austur-Afríka
Flokkur:Fyrrum Afríkuríki